– Եթե ավելի հետ գնանք և հաշվի առնենք նաև Ավստրիայի նախագահական և Հոլանդիայի խորհրդարանական ընտրությունները, ապա դրանք ցույց են տալիս, որ տեղի չունեցավ այն աղետը, որ կանխատեսում էին շատերը: Ընդհակառակը, թվում է, թե Բրեքսիթից և ԱՄՆ-ում Դոնալդ Թրամփի ընտրությունից հետո, ընտրողները ինչ-որ առումով արթնացան և գիտակցեցին պոպուլիզմի (ամբոխահաճության) և հակաեվրոպականության վտանգները, և շատ մեծ թվով մարդիկ սկսեցին քվեարկել եվրոպամետ ցենտրիստների օգտին: Կարծում եմ, որ այս միտումը կպահպանվի Գերմանիայի ընտրությունների ժամանակ՝ ևս մեկ անգամ ցույց տալով, որ մարդիկ լիովին աջակցում են եվրոպական նախագծին, Եվրոպական միությանը ու Եվրոպայի միասնականությանը: Սրան կարելի է ավելացնել, որ պարոն Թրամփի որոշ վիճելի հայտարարություններ և քայլեր, գլխավորապես իր որոշումը՝ դուրս գալու Կլիմայական փոփոխությունների փարիզյան համաձայնագրից, ստիպեցին Եվրամիության ղեկավարներին էլ ավելի համախմբված գործել և ավելի վճռական քայլեր անել որոշ հարցերում՝ նույնիսկ առանց ԱՄՆ-ի: Սրանք շատ լավ լուրեր են Եվրոպական միությունից: